དེ་ནས་༧གོང་ས་མཆོག་གིས་ཨ་རིས་རྒྱ་ནག་དང་འཐབ་བཞིན་པའི་གློ་སྒྲིག་འཛུགས་ཀྱི་བོད་དམག་ལ་རྒྱབ་སྐྱོར་ཕྱིར་འཐེན་བྱས་སྐབས།ང་ཚོས་མཚོན་ཆ་དང་རྒྱབ་སྐྱོར་གང་ནས་བཙལ་དགོས་སྐོར་གྲོས་བསྡུར་བྱས་པ་ཕྱིར་དྲན་གནང་ཏེ།སྐབས་དེར་ཁྱེད་རང་གིས་དཔྱད་པ་མ་བཏང་པའི་སྒོ་ནས་ཨབ་གྷ་ནི་སེ་ཐན་ནས་མཚོན་ཆ་ཉོ་བའི་གྲོས་འཆར་བཏོན་སོང་ཞེས་བཞད་མོ་ཆེན་པོ་ཤོར་བཞིན་གསུངས་བྱུང་།དྲང་པོ་བཤད་ན་ངས་གནད་དོན་དེ་དྲན་གྱི་མི་འདུགངས་ཁོང་ལ་སྐབས་དེར་རྒྱ་རི་རིན་པོ་ཆེ་དང་ངེད་གཉིས་ཀྱིས་ཧྥ་རན་སིའི་གསང་བའི་ལས་ཁང་ནས་ང་ཚོར་དཔལ་འབྱོར་མཐུན་རྐྱེན་ཐོབ་པ་གང་འདྲ་བྱས་པ་དང་།སྐུ་སྒེར་ཡིག་ཚང་གིས་ང་པཱེ་རི་སིར་གང་འདྲ་བཏང་བའི་སྐོར་ལ་དྲན་སྐུལ་ཞུས་པས།ཁོང་གིས་ལས་བྱེད་གཉིས་པོར་མི་འདི་དེ་གར་ང་ཚོའི་གསང་མྱུལ་བ་བྱས་པ་རེད་ཅེས་དང་།དེ་ནས་ཁོང་གིས་མཐའ་མ་དེར་དེ་ཚོ་གང་ཡང་གྲུབ་འབྲས་ཐོན་མ་སོང་ཞེས་གསུངས་བྱུང་བས།ངས་ཁས་ལེན་ཞུས་པ་ཡིན།མཐའ་མ་དེར་ལྷ་མོ་ཚེ་རིང་ལགས་འཇུ་བཟུང་བྱས།རྒན་དབང་འདུས་བྲོས་བྱོལ་ཕྱིན།རྒྱ་ནག་འགོག་རྒོལ་གྱི་སྒྲིག་འཛུགས་ཀྱི་སྒྲོམ་གཞི་ཆ་ཚང་འཐོར་ཞིག་སོང་བ་རེད།